Raimo Ramón Goyarrola Belda

**Raimo Ramón Goyarrola Belda** (født 20. juli 1969 i Bilbao i Spania) er en spansk katolsk prelat som den 29. september 2023 ble utnevnt til katolsk biskop av Helsingfors katolske bispedømme.

## Liv og virke
### Bakgrunn
Raimo Ramón Goyarrola Belda trådte i 1987 inn i personalprelaturet Opus Dei. 

Han tok en grad i medisin og kirurgi ved Universidad de Navarra, og fortsatte deretter sine filosofiske og teologiske studier ved Det pavelige universitetet Santa Croce i Roma, der han fikk en doktorgrad i dogmatisk teologi, med doktorarbeidet *Iglesia de Roma y ministerio petrino - Estudio sobre el sujeto del primado (sedes o sedens) en la literatura teológica postconciliar.*

### Prest
Han ble presteviet for *Opus Dei* den 1. september 2002. Fader Goyarrola ble i 2006 sendt til Finland av Opus Deis prelat Javier Echevarría. Han lærte seg flytende finsk, og fikk i Finland hatt følgende verv og apostolater: kapellan ved Tavasttähti universitetsresidens i Helsinki; assistent for universitetspastoral i Helsinki; religionslærer ved forskjellige statlige skoler i Helsinki; og bispedømmets representant i det finske økumeniske råd.

I september 2011 ble han bispedømmet Helsinkis generalvikar. Derutover var han medlem av konsultorkollegiet, medlem av styringskomiteen og etikkomiteen for det samme økumeniske råd; katolsk militærprest i Finland; medlem av Presterådet og bispedømmets liturgikommisjon. 
 
Han var også postulator for helligkåringsprosessen for den salige biskop Hemming, og moderator for *Broderskapet for Det allerhelligste sakrament.*

Bispestolen ble vakant da finnen biskop Teemu Sippo den 20. mai 2019 fikk tre til side av helsegrunner som var vanskelig å overvinne. Han hadde falt stygt på isen i desember, og lå lenge på sykehus på grunn av hodeskader.

### Biskop av Helsinki
Den 29. september 2023 utnevnte pave Frans den da 54 år gamle Raimo Ramón Goyarrola Belda til biskop av Helsinki. Bispevielsen var lørdag 25. november i den for anledningen utlånte lutherske St. Johanneskyrkan i Helsingfors. Hovedkonsekrator var kardinal Anders Arborelius av Stockholm, de to primære medkonsekrerende erkebiskop Julio Murat, apostolisk nuntius til Finland, og Helsingfors' emeriterte biskop Teemu Sippo. I tillegg deltok seksten katolske biskoper, inkludert erkebiskopen av Burgos, Mario Iceta Gavicagogeascoa; biskopen av Bilbao, Joseba Segura; og den apostoliske administrator av Estland, Philippe Jourdan Bernt Eidsvig av Oslo; Erik Varden av Trondheim; Berislav Grgić, emeritert biskop av Tromsø; fire ortodokse biskoper og fire fra den evangelisk-lutherske kirke i Finland, tjue protestantiske pastorer og 1750 troende av forskjellige kristne bekjennelser. Etter seremonien hilste monsignor Goyarrola det finske presteskapet og, siterende pave Frans, kommenterte at «hvis vi overalt trenger gjetere som lukter av sau, her må vi også lukte reinsdyr og gi våre liv for alle.»

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil, B. (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi, S.J. (1785-1841) *1823
* Biskop Eugène-Charles-Joseph de Mazenod, O.M.I. (1782-1861) *1832
* Kardinal Joseph Hippolyte Guibert, O.M.I. (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Erkebiskop Cesare Orsenigo (1873-1946) *1922
* Kardinal Josef Frings (1887-1978) *1942
* Biskop Helmut Hermann Wittler (1913-1987) *1957
* Biskop Hubertus Brandenburg (1923-2009) *1975
* Kardinal Anders Arborelius (1949-) *1979
* Biskop *Raimo Ramón Goyarrola Belda* (1969-) *2023

## Skrifter
* 
* 
* 
* 
* 
* 
* 
* 

## Referanser